মুক্তি পেয়ে গিয়েছে আনন্দ এল রাইয়ের ‘জিরো’-র ট্রেলার। ট্রেলারেই যথেষ্ট সাড়া ফেলেছে শাহরুখ-অনুষ্কা-ক্যাটরিনা অভিনীত এই ছবি। 
এই ছবিতে বরাবরের মতোই রোম্যান্টিক একটি চরিত্রে দেখা যাবে শাহরুখকে। কিন্তু এই ছবির সব থেকে আকর্ষণীয় বিষয় হল শাহরুখের বামন অবতার। 

এই বিষয়ে অন্যান্য খবর

ক্যাটরিনাকে নিয়ে ‘টানাটানি’ সলমন-শাহরুখের! আবার রেষারেষি দুই খানের মধ্যে


সারা ছবি জুড়ে শাহরুখকে এমন খর্বাকারেই দেখা যাবে। চরিত্রের নাম বুম্বা সিংহ। কিন্তু কীভাবে সম্ভব হল এমন? তা নিয়েই ভক্তদের মনে প্রশ্ন দানা বেঁধেছে। 
‘কোরা’ থেকে জানা গিয়েছে, ‘স্কেল ডাবলস’ ও ‘ফোরসড পারসপেকটিভ’ এই দুই প্রযুক্তি ব্যবহার করেই শাহরুখকে এমন ভাবে দেখানো সম্ভব হয়েছে। 
‘স্কেল ডাবলস’ প্রযুক্তি প্রথম ‘লর্ড অফ দ্য রিংস’ (২০০১) ছবিতে ব্যবহার করা হয়। ছবির বেশ কিছু দৃশ্যে ফ্রোডো চরিত্রে এলিয়াজ উডস অভিনয় করেননি। কিরণ সিংহ সে দৃশ্যগুলিতে অভিনয় করেছিলেন। একই ভাবে পুরো শাহরুখ প্রথমে ছবির দৃশ্যগুলিতে অভিনয় করেন। তার পরে আলাদা করে শাহরুখের বডি ডাবলের শ্যুট করা হয়, যাঁর উচ্চতা ‘বুম্বা সিংহ’-এর মতোই। প্রধান চরিত্র ও বডি ডাবলের শ্যুটিং হয় দু’টো আলাদা স্কেলে, যাতে চরিত্রের সঙ্গে সেট-এর সামঞ্জস্য বজায় থাকে। 
ছবিতে যদি কোনও লম্বা ব্যক্তির সঙ্গে বামন চরিত্রের কথোপকথনের দৃশ্য থাকে, সে ক্ষেত্রে ‘ফোর্সড পারসপেকটিভ’ প্রযুক্তি ব্যবহার করা হয়। এর ফলে অপটিক্যাল ইলিউশন তৈরি হয়। 

‘জিরো’-তেও এই প্রযুক্তিগুলি ব্যবহার করা হয়েছে বলে জানা গিয়েছে। এছাড়াও ভিএফএক্স-এরও কারসাজি রয়েছে। 
সব মিলিয়ে ‘জিরো’ যে এই বছরে সিনেমা প্রেমীদের নতুন চমক দেবে, তা বলাই যায়। ছবিতে ক্যাটরিনা কাইফকে রুপোলি দুনিয়ার এক নায়িকার চরিত্রে দেখা যাবে। অনুষ্কাকে দেখা যাবে সেরিব্রাল পালসিতে আক্রান্ত এক মহিলার চরিত্রে দেখা যাবে।